pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-มติการประชุมคณะกรรมการพิจารณาการทุ่มตลาดและการอุดหนุน
วันพุธที่ 15 มีนาคม 2560
มติการประชุมคณะกรรมการพิจารณาการทุ่มตลาดและการอุดหนุน
นางอภิรดี ตันตราภรณ์ รัฐมนตรีว่าการกระทรวงพาณิชย์ ในฐานะประธานคณะกรรมการพิจารณาการทุ่มตลาดและการอุดหนุน (ทตอ.) ได้เปิดเผยว่า เมื่อต้นเดือนมีนาคม 2560 ที่ผ่านมา ได้มีการประชุมคณะกรรมการ ทตอ. ซึ่งมีมติดังนี้
1. ให้ขยายระยะเวลาการใช้มาตรการชั่วคราวตอบโต้การทุ่มตลาดออกไปอีก 2 เดือนของ สินค้า 2 รายการดังต่อไปนี้
1.1 สินค้าหลอดและท่อทําด้วยเหล็กหรือเหล็กกล้า ที่มีแหล่งกําเนิดจากสาธารณรัฐประชาชนจีน และสาธารณรัฐเกาหลี
1.2 สินค้าเหล็กแผ่นรีดร้อนชนิดเป็นม้วนและไม่เป็นม้วน ที่มีแหล่งกําเนิดจากสหพันธ์สาธารณรัฐบราซิล สาธารณรัฐอิสลามอิหร่าน และสาธารณรัฐตุรกี
2. ให้เรียกเก็บอากรตอบโต้การทุ่มตลาดสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อน (GL) ที่มีแหล่งกําเนิดจากสาธารณรัฐสังคมนิยมเวียดนาม เป็นระยะเวลา 5 ปี ในอัตราร้อยละ 6.20 – 40.49 ของราคา ซี ไอ เอฟ
3. ให้เรียกเก็บอากรตอบโต้การทุ่มตลาดสินค้าเหล็กแผ่นรีดเย็นเคลือบด้วยสังกะสีแบบจุ่มร้อนแล้วทาสี และเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนแล้วทาสี (PPGI/PPGL) ที่มีแหล่งกําเนิดจากสาธารณรัฐสังคมนิยมเวียดนาม เป็นระยะเวลา 5 ปี ในอัตราร้อยละ 4.30 – 60.26 ของราคา ซี ไอ เอฟ
นอกจากนี้ ยังเห็นชอบร่างผลการทบทวนการเรียกเก็บอากรตอบโต้การทุ่มตลาดในอัตราร้อยละ 0 ของราคา ซี ไอ เอฟ สําหรับสินค้าเหล็กลวดคาร์บอนต่ําฯ จากจีน ภายใต้พิกัด 7227.9000.090 ซึ่งจะได้มี  การดําเนินการจัดรับฟังความคิดเห็น (Public Hearing) ต่อไป
รัฐมนตรีว่าการกระทรวงพาณิชย์ กล่าวด้วยว่า การพิจารณาใช้มาตรการตอบโต้การทุ่มตลาดสินค้าจากประเทศต่างๆ ได้ดําเนินการตามขั้นตอนและวิธีการไต่สวนอย่างเข้มงวดตามกฎระเบียบ และพิจารณาข้อมูลหลักฐานที่ได้รับจากผู้มีส่วนได้เสียทุกฝ่ายสามารถตรวจสอบได้ เป็นไปตามหลักเกณฑ์ขององค์การการค้าโลก
รัฐบาลไทย-ข่าวทำเนียบรัฐบาล-สำนักงานคณะกรรมการกองทุนหมู่บ้านฯ ปิดงาน “ประชารัฐรวมพล สินค้าชุมชนรวมใจ” รายได้สะพัดตลาดคลองผดุงกรุงเกษม กว่า 25 ล้านบาท
วันอังคารที่ 24 ตุลาคม 2560
สํานักงานคณะกรรมการกองทุนหมู่บ้านฯ ปิดงาน “ประชารัฐรวมพล สินค้าชุมชนรวมใจ” รายได้สะพัดตลาดคลองผดุงกรุงเกษม กว่า 25 ล้านบาท
รอง ลธน.ม.เรณูฯ เป็นประธานปิดตลาดคลองผดุงกรุงเกษมพร้อมมอบเกียรติบัตรแก่ผู้ประกอบการรายย่อยและสมาชิกกองทุนหมู่บ้านฯ พร้อมตัวแทนหน่วยงานที่ให้การสนับสนุนจัดงานตลาดคลองผดุงกรุงเกษม ภายใต้ความร่วมมือของสํานักเลขาธิการนายกรัฐมนตรี
วันนี้ (24 ตุลาคม 2560) เวลา 16.30 น. ณ เวทีกลางตลาดคลองผดุงกรุงเกษม ข้างทําเนียบรัฐบาลนางสาวเรณู ตังคจิวางกูร รองเลขาธิการนายกรัฐมนตรีฝ่ายการเมือง ในฐานะประธานกรรมการดําเนินโครงการตลาดคลองผดุงกรุงเกษม เป็นประธานในพิธีปิดงาน “ประชารัฐรวมพล สินค้าชุมชนรวมใจ” พร้อมมอบเกียรติบัตรแก่ตัวแทนหน่วยงาน สมาชิกกองทุนหมู่บ้านฯ และผู้ประกอบการรายย่อยที่ร่วมสนับสนุนการจัดงานตลอดเดือนตุลาคม 2560 ซึ่งสํานักงานคณะกรรมการกองทุนหมู่บ้านและชุมชนเมืองแห่งชาติ หรือ สทบ. เป็นเจ้าภาพระหว่างวันที่ 3-24 ตุลาคม 2560 ภายใต้ความร่วมมือของสํานักเลขาธิการนายกรัฐมนตรี ซึ่งประสบผลสําเร็จด้วยดีมีรายได้กระจายสู่ชุมชนกว่า 25 ล้านบาท มีประชาชนมาร่วมงานกว่า 40,000 คน
โอกาสนี้ รองเลขาธิการนายกรัฐมนตรีฝ่ายการเมือง ได้กล่าวปิดงาน ว่า ขอแสดงความยินดีกับผู้ประกอบการของสมาชิกกองทุนหมู่บ้าน ที่มาจากโครงการเพิ่มเข้มแข็งของเศรษฐกิจฐานรากตามแนวทางประชารัฐ ของกองทุนหมู่บ้านและชุมชนเมืองทั่วประเทศ ตลอดจนตัวแทนหน่วยงานที่ให้การสนับสนุนงานฯ และได้รับเกียรติบัตรในครั้งนี้ พร้อมขอบคุณสํานักงานคณะกรรมการกองทุนหมู่บ้านฯ ที่ให้การสนับสนุนการจัดงานฯ เป็นอย่างดี ตลอดเดือนตุลาคม 2560
จากนั้น รองเลขาธิการนายกรัฐมนตรีฝ่ายการเมือง ได้เป็นตัวแทนส่งมอบป้ายตลาดคลองผดุงกรุงเกษม ให้กับตัวแทนกระทรวงเกษตรและสหกรณ์ ในฐานะเป็นเจ้าภาพการจัดงานฯ ในช่วงเดือนพฤศจิกายน 2560 ซึ่งจะจัดขึ้นระหว่างวันที่ 6 – 26 พฤศจิกายน 2560 ระหว่างเวลา 10.00 – 19.00 น. ทุกวันไม่เว้นวันหยุดราชการ
จึงขอเชิญชวนประชาชนมาร่วมอุดหนุนสินค้าคุณภาพดีจากเกษตรกร วิสาหกิจชุมชน และผู้ประกอบการรายย่อยจากทั่วประเทศ เพื่อสนับสนุนเศรษฐกิจชุมชนรากฐานให้มีความแข็งแรง พร้อมกระจายรายได้สู่ชุมชนทั่วประเทศให้มีคุณภาพชีวิตที่ดีอย่างยั่งยืนต่อไป
..................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ทส. ลงพื้นที่ตรวจเยี่ยมการปฏิบัติงานของสวนพฤกษศาสตร์บ้านเพ จังหวัดระยอง
วันพฤหัสบดีที่ 21 กันยายน 2560
ทส. ลงพื้นที่ตรวจเยี่ยมการปฏิบัติงานของสวนพฤกษศาสตร์บ้านเพ จังหวัดระยอง
กระทรวงทรัพยากรธรรมชาติและสิ่งแวดล้อม ลงพื้นที่ตรวจเยี่ยมการปฏิบัติงานของสวนพฤกษศาสตร์บ้านเพ อําเภอเมือง จังหวัดระยอง
วันนี้ (21 กันยายน 2560) กระทรวงทรัพยากรธรรมชาติและสิ่งแวดล้อม โดยพลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมคณะ ลงพื้นที่ตรวจเยี่ยม การปฏิบัติงานของสวนพฤกษศาสตร์บ้านเพ ในโอกาสนี้ได้ประชุมและรับฟังบรรยายสรุปผลการดําเนินงาน ของสวนพฤกษศาสตร์บ้านเพ อําเภอเมือง จังหวัดระยอง ซึ่งในการประชุมดังกล่าว รัฐมนตรีว่าการกระทรวงทรัพยากรธรรมชาติและสิ่งแวดล้อม ได้ให้แนวทางการดําเนินงานเกี่ยวกับเรื่อง "จัดการป่าไม้อย่างไร ทําให้คนไทยมีความสุข" โดยให้หน่วยงานให้การสนับสนุนและส่งเสริมให้ชุมชนมีการจัดตั้งเรือนเพาะชําชุมชน , สวนป่าในเมือง และการปลูกต้นไม้ในชุมชน ตามแนวคิด "ในป่ามีคน ในชุมชนต้องมีป่า"
รัฐบาลไทย-ข่าวทำเนียบรัฐบาล-นายกรัฐมนตรีให้สัมภาษณ์สื่อมวลชนเกี่ยวกับการช่วยเหลือนักท่องเที่ยวชาวไทยในอินโดนีเซีย
วันอังคารที่ 31 กรกฎาคม 2561
นายกรัฐมนตรีให้สัมภาษณ์สื่อมวลชนเกี่ยวกับการช่วยเหลือนักท่องเที่ยวชาวไทยในอินโดนีเซีย
นายกรัฐมนตรีให้สัมภาษณ์สื่อมวลชนเกี่ยวกับการช่วยเหลือนักท่องเที่ยวชาวไทยในอินโดนีเซีย
วันนี้ (31 กรกฎาคม 2561) เวลา 14.20 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี ให้สัมภาษณ์แก่สื่อมวลชนภายหลังการประชุมคณะรัฐมนตรีเกี่ยวกับ การติดตามช่วยเหลือนักท่องเที่ยวชาวไทยเดินทางท่องเที่ยวบริเวณภูเขาไฟรินจานี (Mount Rinjani) ประเทศอินโดนีเซีย และการจัดประกวดมิสยูนิเวิร์ส 2018 สรุปสาระสําคัญ ดังนี้
นายกรัฐมนตรีกล่าวว่าการช่วยเหลือนักท่องเที่ยวชาวไทยเดินทางท่องเที่ยวบริเวณภูเขาไฟรินจานี (Mount Rinjani) ที่เกาะลอมบอก และติดค้างอยู่บริเวณภูเขาไฟดังกล่าว เนื่องจากเหตุแผ่นดินไหวที่อินโดนีเซีย ขณะนี้ทุกคนปลอดภัยและได้รับการช่วยเหลือให้เดินทางลงมาจากบริเวณดังกล่าว โดยใช้เวลาประมาณ 4 ชั่วโมง ซึ่งนักท่องเที่ยวชาวไทยบางส่วนพร้อมที่จะเดินทางกลับ และยังไม่มีความจําเป็นที่จะต้องนําเครื่องบินของทางราชการไทยไปรับนักท่องเที่ยวชาวไทยที่ยังอยู่ในอินโดนีเซีย นายกรัฐมนตรีแสดงความชื่นชมเจ้าหน้าที่ไทยในพื้นที่ ที่เร่งเดินทางเข้าไปให้ความช่วยเหลือ โดยเฉพาะกระทรวงการต่างประเทศ และสถานเอกอัครราชทูต ณ กรุงจาการ์ตา รวมไปถึงสถานกงสุลกิตติมศักดิ์ ณ เมืองเดนปาซาร์ ทั้งนี้ นักท่องเที่ยวชาวไทยปลอดภัย และไม่มีผู้ใดได้รับบาดเจ็บหรือเสียชีวิต
สําหรับการเป็นเจ้าภาพการจัดประกวดมิสยูนิเวิร์ส 2018 ในประเทศไทย นายกรัฐมนตรีกล่าวว่า เป็นเรื่องที่น่ายินดีที่องค์กรนางงามจักรวาล (Miss Universe Organization) มองเห็นถึงศักยภาพของไทย ซึ่งประเทศไทยได้เคยเป็นเจ้าภาพในการจัดประกวดมิสยูนิเวิร์สมาแล้ว 2 ครั้ง โดยกระทรวงการท่องเที่ยวและกีฬาและกระทรวงวัฒนธรรมที่ได้รับมอบหมายให้กํากับดูแล อยู่ในช่วงดําเนินการเตรียมจัดการประกวด โดยการประกวดมิสยูนิเวิร์สจะมีการถ่ายทอดไปกว่า 170 ประเทศทั่วโลก อย่างไรก็ดี รัฐบาลยินดีและพร้อมสนับสนุน เพื่อให้คนทั่วโลกรู้จักประเทศไทยมากขึ้น โดยจะมีการเก็บตัวในพื้นที่ต่างๆ โดยเฉพาะเมืองรองของไทยที่มีความสวยงาม และจะเป็นจุดขายด้านการท่องเที่ยวของประเทศไทยต่อไป
รัฐบาลไทย-ข่าวทำเนียบรัฐบาล-“กอช. มอบของขวัญปีใหม่ 2562 ให้สมาชิก”
วันจันทร์ที่ 7 มกราคม 2562
“กอช. มอบของขวัญปีใหม่ 2562 ให้สมาชิก”
กองทุนการออมแห่งชาติ หรือ กอช. มุ่งส่งเสริมการออมให้ประชาชน มอบของขวัญปีใหม่ 2562 ให้กับสมาชิก กอช. ที่มีเงินออมสะสมตั้งแต่ 5,000 บาทขึ้นไป พร้อมเชิญชวนผู้ที่สนใจสมัครเป็นสมาชิกใหม่กับ กอช. ตั้งแต่ 5,000 บาทขึ้นไป รับโชคอีก 3 ต่อ
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช. มอบของขวัญปีใหม่ให้กับสมาชิก กอช. โดยเชิญชวนให้สมาชิก กอช. ที่มีเงินออมสะสมตั้งแต่ 5,000 บาทขึ้นไป ลงทะเบียนรับสิทธิคุ้มครองประกันอุบัติเหตุกับอาคเนย์สูงสุด 100,000 บาท หรือผู้ที่สนใจสามารถสมัครสมาชิกใหม่ออมเงินกับ กอช. 5,000 บาทขึ้นไป ก่อนวันที่ 9 มกราคมนี้ พร้อมรับโชคอีก 3 ต่อ
ต่อที่ 1 รับเงินสมทบจากรัฐบาลสูงสุด 100%
ต่อที่ 2 รับสิทธิคุ้มครองประกันอุบัติเหตุกับอาคเนย์สูงสุด 100,000 บาท (เงื่อนไขความคุ้มครองเป็นไปตามข้อกําหนดของอาคเนย์)
ต่อที่ 3 ลดหย่อนภาษีเต็มจํานวนเงินสะสม
โดยเปิดให้ผู้ที่มีสิทธิตรงตามเงื่อนไข ลงทะเบียนเพื่อรับสิทธิตั้งแต่วันที่ 15 มกราคม 2562 เป็นต้นไป
“สําหรับผู้ที่สนใจสมัครสมาชิก กอช. อายุตั้งแต่ 15 – 60 ปี เป็นแรงงานนอกระบบ แรงงานอิสระ นักเรียน นิสิตและนักศึกษา ที่ไม่เป็นผู้ประกันตนตามมาตรา 33, มาตรา 39, มาตรา 40 ทางเลือก 2, มาตรา 40 ทางเลือก 3 ไม่เป็นสมาชิกกองทุนบําเหน็จบํานาญข้าราชการ และไม่เป็นสมาชิกกองทุนสํารองเลี้ยงชีพ ที่สามารถใช้สิทธิในการสมัครเป็นสมาชิก กอช. จํานวนกว่า 21 ล้านคนทั่วประเทศ ที่จะได้เติมเต็มเงินออมหลังเกษียณเป็นรายเดือน เพื่อตอบโจทย์ความมั่นคงทางการเงิน
ทั้งนี้ กอช. ยังมีช่องทางอํานวยความสะดวกให้กับสมาชิกและผู้ที่สนใจ สามารถดาวน์โหลด แอปพลิเคชัน “กอช” เพื่อสมัครสมาชิก ดูข้อมูลบัญชีเงินออม และใช้ตรวจสอบสิทธิการสมัครสมาชิกได้ ทั้งระบบ iOS และ Android หรือที่ www.nsf.or.th สอบถามข้อมูลเพิ่มเติมได้ที่สายด่วนเงินออม 02-049-9000 ทั้งนี้ ติดต่อสมัครสมาชิกและรับบริการอื่นๆ ของ กอช. ได้ที่เคาน์เตอร์เซอร์วิสทั่วประเทศ ธนาคาร ธ.ก.ส. ธอส. ธนาคารออมสิน และธนาคารกรุงไทย ทุกสาขา รวมทั้งสํานักงานคลังจังหวัด สถาบันการเงินชุมชน และเครือข่ายรับสมัครทั่วประเทศ”
รัฐบาลไทย-ข่าวทำเนียบรัฐบาล-10 พฤติกรรมเสี่ยงโควิด-19
วันจันทร์ที่ 30 มีนาคม 2563
10 พฤติกรรมเสี่ยงโควิด-19
ลด ละ เลิก
-ขยี้ตา แคะจมูก
-ถึงบ้านแล้วนอน ไม่อาบน้ํา หรือเปลี่ยนเสื้อผ้าทันที
-ไม่ล้างมือ
-ไม่พกหน้ากากอนามัยและเจลล้างมือ
-ไม่เว้นระยะห่าง
-สัมผัสร่างกายใกล้ชิด
-ไม่กักตัวเองอยู่บ้าน
-ใช้ของร่วมกับผู้อื่น
-กินอาหารปรุงสุก สดใหม่
-ปาร์ตี้กับเพื่อน
รัฐบาลไทย-ข่าวทำเนียบรัฐบาล-“ยุติธรรม” จัดประชุมคณะกรรมการตรวจสอบทรัพย์สิน ครั้งที่ 3/2561
วันศุกร์ที่ 9 มีนาคม 2561
“ยุติธรรม” จัดประชุมคณะกรรมการตรวจสอบทรัพย์สิน ครั้งที่ 3/2561
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการตรวจสอบทรัพย์สิน ครั้งที่ 3/2561
ในวันศุกร์ที่ ๙ มีนาคม 2561 เวลา 09.00 น.
ณ ห้องประชุมกฤษณะ ผลอนันต์ ชั้น 2 อาคาร 3
สํานักงาน ป.ป.ส. เขตดินแดง กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะกรรมการตรวจสอบทรัพย์สิน ครั้งที่ 3/2561
ร่วมพิจารณาสํานวนคดีตรวจสอบทรัพย์สิน จํานวน 129 คดี
และทรัพย์สิน จํานวน 570 รายการ รวมมูลค่า 90.44 ล้านบาท
โดยการประชุมคณะกรรมการตรวจสอบทรัพย์สินเป็นกระบวนการในการบังคับใช้กฎหมายการยึดทรัพย์
เพื่อสร้างความมั่นคงปลอดภัยในสังคม
และลดโอกาสในการกลับมากระทําความผิดเกี่ยวกับยาเสพติดซ้ํา
รัฐบาลไทย-ข่าวทำเนียบรัฐบาล-กสร. ย้ำนายจ้างไม่แจ้งอุบัติเหตุ มีความผิด
วันเสาร์ที่ 14 ธันวาคม 2562
กสร. ย้ํานายจ้างไม่แจ้งอุบัติเหตุ มีความผิด
กรมสวัสดิการและคุ้มครองแรงงาน ย้ํานายจ้างปฏิบัติตามกฎหมายความปลอดภัยในการทํางาน กรณีเกิดอุบัติเหตุร้ายแรงหรือลูกจ้างประสบอันตรายจากการทํางานจนเสียชีวิตต้องแจ้งพนักงานตรวจความปลอดภัยทันที ฝ่าฝืนมีความผิดตามกฎหมาย
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) กล่าวว่า จากการที่พนักงานตรวจความปลอดภัยได้ตรวจสอบข้อเท็จจริงอุบัติเหตุจากการทํางานที่เกิดขึ้น หลายครั้งพบว่าเมื่อเกิดอุบัติเหตุร้ายแรงโดยเฉพาะอย่างยิ่งกรณีที่มีลูกจ้างเสียชีวิตจากอุบัติเหตุดังกล่าว นายจ้างมักจะไม่ได้แจ้งให้พนักงานตรวจความปลอดภัยทราบ ซึ่งพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554 กําหนดให้นายจ้างต้องแจ้งต่อพนักงานตรวจความปลอดภัยทราบในทันทีกรณีที่เกิดอุบัติเหตุร้ายแรง หรือลูกจ้างประสบอันตรายจากการทํางานจนเป็นเหตุให้ลูกจ้างเสียชีวิต โดยจะแจ้งโทรศัพท์ โทรสาร หรือวิธีอื่นใดที่มีรายละเอียดพอสมควรก็ได้ และจะต้องแจ้งรายละเอียดและสาเหตุเป็นหนังสือภายใน 7 วัน นับแต่วันที่ลูกจ้างเสียชีวิต สําหรับกรณีที่สถานประกอบกิจการได้รับความเสียหายหรือต้องหยุดการผลิต หรือมีบุคคลในสถานประกอบกิจการประสบอันตรายหรือได้รับความเสียหายอันเนื่องมาจากเพลิงไหม้ การระเบิด สารเคมีรั่วไหล หรืออุบัติภัยร้ายแรงอื่น จะต้องแจ้งเป็นหนังสือโดยระบุการแก้ไขและวิธีการป้องกันการเกิดซ้ําอีกภายใน 7 วัน นับแต่วันเกิดเหตุเพิ่มเติมด้วย ทั้งนี้ หากนายจ้างหากไม่ปฏิบัติตามจะมีความผิดโดยมีโทษปรับไม่เกิน 5 หมื่นบาท
อธิบดีกสร. กล่าวต่อว่า นอกจากนี้ความผิดตามพ.ร.บ.ความปลอดภัยที่พบบ่อยครั้งเมื่อเกิดอุบัติเหตุจากการทํางานคือ นายจ้างไม่ได้จัดทําและแจกคู่มือปฏิบัติงานให้ลูกจ้างทุกคนก่อนที่จะเข้าทํางาน เปลี่ยนงานหรือเปลี่ยนสถานที่ทํางาน และไม่ได้จัดให้ลูกจ้างได้รับการฝึกอบรมความปลอดภัย อาชีวอนามัย และสภาพแวดล้อมในการทํางาน ซึ่งความผิดดังกล่าวจะมีโทษปรับไม่เกิน 50,000 บาท ถึงปรับไม่เกิน 2 แสนบาท จําคุกไม่เกิน 6 เดือน หรือทั้งจําทั้งปรับ โดยขึ้นอยู่กับฐานความผิดนั้น ๆ จึงขอย้ําเตือนให้นายจ้าง สถานประกอบกิจการให้ปฏิบัติตามกฎหมายอย่างเคร่งครัดเพื่อป้องกันและบรรเทาการประสบอันตรายจากการทํางานให้ลดน้อยลง หากมีข้อสงสัยสามารถสอบถามได้ที่ สํานักงานสวัสดิการและคุ้มครองแรงงานกรุงเทพมหานครพื้นที่ 1 ถึง 10 ศูนย์ความปลอดภัยในการทํางานเขต 1 ถึง 12 หรือสํานักงานสวัสดิการและคุ้มครองแรงงานจังหวัดทุกจังหวัด หรือโทรศัพท์สายด่วน 1506 กด 3
รัฐบาลไทย-ข่าวทำเนียบรัฐบาล-กรมบัญชีกลางย้ำผู้ประกอบการงานก่อสร้างที่ขึ้นทะเบียนไว้ ยังมีสิทธิเสนองาน
วันอังคารที่ 30 มกราคม 2561
กรมบัญชีกลางย้ําผู้ประกอบการงานก่อสร้างที่ขึ้นทะเบียนไว้ ยังมีสิทธิเสนองาน
กรมบัญชีกลางย้ําผู้ประกอบการทุกรายที่เคยขึ้นบัญชีผู้ประกอบการงานก่อสร้างกับหน่วยงานของรัฐไว้ก่อนแล้ว และมีรายชื่อในบัญชีของแต่ละหน่วยงานยังคงเข้าร่วมการยื่นข้อเสนอในงานก่อสร้างของหน่วยงานรัฐได้อย่างต่อเนื่องเช่นเดิม
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า ประกาศของคณะกรรมการราคากลางและขึ้นทะเบียนผู้ประกอบการ เรื่อง หลักเกณฑ์ วิธีการ และเงื่อนไขในการขึ้นทะเบียนผู้ประกอบการงานก่อสร้างที่มีสิทธิเป็นผู้ยื่นข้อเสนอต่อหน่วยงานของรัฐ ได้ประกาศในราชกิจานุเบกษา เมื่อวันที่ 21 พฤศจิกายน 2560 ซึ่งประกาศฉบับนี้มีวัตถุประสงค์ในการกําหนดหลักเกณฑ์ทั่วไปเพื่อใช้กับทุกหน่วยงานที่มีงานก่อสร้างในลักษณะประเภทเดียวกัน ทั้งนี้ ประกาศฉบับนี้กําหนดให้มีผลใช้บังคับเมื่อพ้น 90 วัน นับถัดจากวันประกาศในราชกิจจานุเบกษา กล่าวคือ ผู้ประกอบการงานก่อสร้างสามารถขอขึ้นทะเบียนได้ตั้งแต่วันที่ 20 กุมภาพันธ์ 2561 เป็นต้นไป ดังนั้น ในระหว่างนี้จึงเป็นระยะเวลาที่ผู้ประกอบการจะใช้ในการเตรียมความพร้อมก่อนยื่นเอกสารให้กรมบัญชีกลางพิจารณาต่อไป
หลังจากผู้ประกอบการงานก่อสร้างได้ยื่นเอกสารหลักฐานเพื่อขึ้นทะเบียนเรียบร้อยแล้ว กรมบัญชีกลางจะพิจารณาตรวจสอบคุณสมบัติของผู้ประกอบการตามหลักเกณฑ์และเงื่อนไขที่ได้กําหนดไว้ในประกาศ และนําเสนอคณะกรรมการราคากลางและขึ้นทะเบียนผู้ประกอบการพิจารณาเห็นชอบ แล้วจึงประกาศรายชื่อผู้ประกอบการงานก่อสร้างที่มีสิทธิเป็นผู้ยื่นข้อเสนอต่อหน่วยงานของรัฐต่อไป
อธิบดีกรมบัญชีกลาง กล่าวย้ําในตอนท้ายว่า ในขณะที่กรมบัญชีกลางยังไม่ประกาศรายชื่อผู้ประกอบการงานก่อสร้าง ตามหลักเกณฑ์ วิธีการ และเงื่อนไขดังกล่าว ผู้ประกอบการรายใดที่เคยได้รับการขึ้นบัญชีจากหน่วยงานของรัฐไว้ก่อนแล้ว ยังคงมีสิทธิในการยื่นข้อเสนอในงานก่อสร้างของหน่วยงานรัฐได้เช่นเดิมต่อไป
รัฐบาลไทย-ข่าวทำเนียบรัฐบาล-นราพัฒน์’ นั่งเก้าอี้ประธานประชุมคณะกรรมการขับเคลื่อนตลาดสินค้าเกษตรออนไลน์
วันพุธที่ 24 มิถุนายน 2563
นราพัฒน์’ นั่งเก้าอี้ประธานประชุมคณะกรรมการขับเคลื่อนตลาดสินค้าเกษตรออนไลน์
นราพัฒน์’ นั่งเก้าอี้ประธานประชุมคณะกรรมการขับเคลื่อนตลาดสินค้าเกษตรออนไลน์ เตรียมลงนาม MOU ร่วมกับช้อปปี้ 15 ก.ค. 63 นี้
นายนราพัฒน์ แก้วทอง ผู้ช่วยรัฐมนตรีประจํากระทรวงเกษตรและสหกรณ์ เปิดเผยภายหลังการประชุมคณะกรรมการขับเคลื่อนโครงการตลาดสินค้าเกษตรออนไลน์ ว่า กระทรวงเกษตรฯ มีกําหนดจัดกิจกรรมพิธีลงนาม MOU ระหว่างกระทรวงเกษตรและสหกรณ์ และบริษัท ช้อปปี้ (ประเทศไทย) จํากัด ในวันที่ 15 กรกฎาคม 2563 นี้ ณ กระทรวงเกษตรและสหกรณ์ โดยมีนายอนันต์ สุวรรณรัตน์ ปลัดกระทรวงเกษตรและสหกรณ์ ลงนาม MOU ร่วมกับมิสเตอร์ เทอเรนซ์ แพง ประธานฝ่ายปฏิบัติการบริษัท ช้อปปี้ (ประเทศไทย) จํากัด ซึ่งจะดําเนินการลงนามและแถลงข่าวในรูปแบบ Live steaming ผ่านระบบ Zoom ตลอดจนมีการถ่ายทอดสดผ่าน Facebook Live ของกระทรวงเกษตรและสหกรณ์ โดยมีรัฐมนตรีว่าการกระทรวงเกษตรและสหกรณ์ (นายเฉลิมชัย ศรีอ่อน) เป็นสักขีพยานการลงนาม MOU ดังกล่าว นอกจากนี้ ภายในงานจะมีการจัดแสดงสินค้าจากหน่วยงานต่าง ๆ ร่วมกับช้อปปี้อีกด้วย
สําหรับแนวทางความร่วมมือระหว่างกระทรวงเกษตรและสหกรณ์ กับบริษัท ช้อปปี้ (ประเทศไทย) จํากัด กระทรวงเกษตรและสหกรณ์จะคัดเลือกเกษตรกรจาก 4 กลุ่มเป้าหมาย ได้แก่ กลุ่มเกษตรแปลงใหญ่ กลุ่มสหกรณ์ กลุ่มวิสาหกิจชุมชน และ Young smart farmer อีกทั้งได้มีการกําหนดกลุ่มเป้าหมายเพิ่มเติม คือ กลุ่มลูกหลานเกษตรกร แรงงานภาคเกษตร ศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) ตลอดจนเครือข่ายอาสาสมัครด้านการเกษตรที่สนใจ เข้าอบรมในลักษณะการอบรมจะแบ่งเป็นการอบรมแบบออฟไลน์และออนไลน์ เพื่อให้สามารถจําหน่ายสินค้าเกษตรบนแพลตฟอร์มออนไลน์ได้อย่างมีประสิทธิภาพ เป็นผู้จําหน่ายสินค้าเกษตรออนไลน์มืออาชีพประจําอําเภอได้ต่อไป
รัฐบาลไทย-ข่าวทำเนียบรัฐบาล-โฆษกฯเผย คสช. เห็นชอบการแก้ไขกฎหมายคนเข้าเมือง เพื่ออำนวยความสะดวกให้กับผู้เดินทางสัญชาติไทยในการผ่านเข้าเมืองโดยไม่ต้องกรอกใบ ตม.6
วันอังคารที่ 12 กันยายน 2560
โฆษกฯเผย คสช. เห็นชอบการแก้ไขกฎหมายคนเข้าเมือง เพื่ออํานวยความสะดวกให้กับผู้เดินทางสัญชาติไทยในการผ่านเข้าเมืองโดยไม่ต้องกรอกใบ ตม.6
โฆษกประจําสํานักนายกรัฐมนตรีเปิดเผยที่ประชุม คสช. มีมติเห็นชอบการแก้ไขกฎหมายคนเข้าเมือง เพื่ออํานวยความสะดวกให้กับผู้เดินทางสัญชาติไทยในการผ่านเข้าเมืองโดยไม่ต้องกรอกใบ ตม.6
วันนี้ ( 12 ก.ย. 60 ) เวลา 16.15 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรักษาความสงบแห่งชาติ (คสช.) และการประชุมคณะรัฐมนตรี (ครม.) ซึ่งมีพลเอก ประยุทธ์ จันทร์โอชา หัวหน้า คสช.และนายกรัฐมนตรี เป็นประธานฯ พลโท สรรเสริญ แก้วกําเนิด โฆษกประจําสํานักนายกรัฐมนตรี ได้เปิดเผยว่า คสช. ได้มีมติเห็นชอบเรื่องการแก้ไขกฎหมายคนเข้าเมือง เพื่ออํานวยความสะดวกให้กับผู้เดินทางสัญชาติไทยในการผ่านเข้าเมือง โดยผู้เดินทางสัญชาติไทยไม่ต้องกรอกใบ ตม.6 หรือแบบรายการบุคคลซึ่งเดินทางเข้ามาในหรือออกไปนอกราชอาณาจักร (ตม.6) เพื่อลดขั้นตอนและอํานวยความสะดวกสําหรับผู้เดินทางสัญชาติไทย แต่ในส่วนของบุคคลต่างด้าวยังคงต้องกรอกใบ ตม.6 เช่นเดิม
รวมทั้งที่ประชุม คสช. มีมติเห็นชอบอนุญาตให้โครงการจัดทําสายส่ง สามารถที่จะไปจัดทําสายส่งในพื้นที่ป่าอนุรักษ์ต่าง ๆ เช่น พื้นที่ป่าสงวน อุทยาน พื้นที่อนุรักษ์ ลุ่มน้ําชั้น 1 เอ ฯลฯ ได้ไปพลางก่อน ควบคู่กับการดําเนินการขออนุญาตตามปกติ ในการเข้าไปจัดทําสายส่งในพื้นที่ดังกล่าว ตามที่กระทรวงพลังงานเสนอ โดยเฉพาะโครงการจัดซื้อจัดหาพลังงานไฟฟ้าทั้งในและต่างประเทศ เพื่อให้เกิดความมีเสถียรภาพด้านพลังงานไฟฟ้าของประเทศ
----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมราชทัณฑ์รับมอบเงินและสิ่งของพระราชทาน เพื่อนำไปใช้เสริมการป้องกันและแก้ไขปัญหาการแพร่ระบาดของโควิด-19 [กระทรวงยุติธรรม]
วันอังคารที่ 14 เมษายน 2563
กรมราชทัณฑ์รับมอบเงินและสิ่งของพระราชทาน เพื่อนําไปใช้เสริมการป้องกันและแก้ไขปัญหาการแพร่ระบาดของโควิด-19 [กระทรวงยุติธรรม]
พระบาทสมเด็จพระเจ้าอยู่หัว สมเด็จพระนางเจ้า ฯ พระบรมราชินี และสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา พระราชทานเงิน และสิ่งของให้กรมราชทัณฑ์ กระทรวงยุติธรรม
วันที่ ๗ เมษายน ๒๕๖๓ เวลา ๑๓.๐๐ น. ณ ห้องรับรองกระทรวงยุติธรรม ชั้น ๒ พระบาทสมเด็จพระเจ้าอยู่หัว สมเด็จพระนางเจ้า ฯ พระบรมราชินี และสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ทรงพระกรุณาโปรดเกล้าโปรดกระหม่อมพระราชทานเงิน จํานวน ๓๐๐,๐๐๐ บาท (สามแสนบาทถ้วน) หน้ากาก Face shield จํานวน ๕,๐๐๐ ชิ้น และหน้ากากอนามัยชนิดผ้า จํานวน ๕,๐๐๐ ชิ้น โดย พลอากาศเอก สุบิน ชิวปรีชา กรรมการโครงการราชทัณฑ์ปันสุข ทําความ ดี เพื่อชาติ ศาสน์ กษัตริย์ ในฐานะผู้แทนโครงการราชทัณฑ์ปันสุข ทําความ ดี เพื่อชาติ ศาสน์ กษัตริย์ เป็นผู้เชิญเงินและสิ่งของพระราชทานไปมอบแก่กรมราชทัณฑ์ เพื่อให้กรมราชทัณฑ์นําไปใช้เสริมการป้องกันและแก้ไขปัญหาการแพร่ระบาดของโรคติดเชื้อไวรัสโคโรนา 2019 (โรคโควิด-19) ในเรือนจําต่าง ๆ ทั่วประเทศ โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม พันตํารวจเอก ณรัชต์ เศวตนันทน์ อธิบดีกรมราชทัณฑ์ และนายวีระกิตติ์ หาญปริพรรณ์ รองอธิบดีกรมราชทัณฑ์ เป็นผู้รับมอบเงินและสิ่งของพระราชทาน
ยังความปลื้มปีติเป็นล้นพ้นแก่ ข้าราชการ เจ้าหน้าที่ บุคลากร ของกระทรวงยุติธรรม และกรมราชทัณฑ์ รวมทั้งผู้ต้องขัง ที่ได้รับพระมหากรุณาธิคุณจากพระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี องค์ประธานที่ปรึกษาโครงการราชทัณฑ์ปันสุข ทําความ ดี เพื่อชาติ ศาสน์ กษัตริย์ และสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา องค์ประธานกรรมการ ฯ ซึ่งทรงห่วงใยและทรงให้ความสําคัญกับบุคลากรของกรมราชทัณฑ์เป็นอย่างยิ่ง
รัฐบาลไทย-ข่าวทำเนียบรัฐบาล-รถไฟฟ้าแอร์พอร์ต เรล ลิงก์ ขยายเวลาให้บริการภายหลังศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 เห็นชอบผ่อนปรนลดเวลาเคอร์ฟิว [กระทรวงคมนาคม]
วันจันทร์ที่ 18 พฤษภาคม 2563
รถไฟฟ้าแอร์พอร์ต เรล ลิงก์ ขยายเวลาให้บริการภายหลังศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 เห็นชอบผ่อนปรนลดเวลาเคอร์ฟิว [กระทรวงคมนาคม]
รถไฟฟ้าแอร์พอร์ต เรล ลิงก์ ขยายเวลาให้บริการภายหลังศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 เห็นชอบผ่อนปรนลดเวลาเคอร์ฟิว
นายสุเทพ พันธุ์เพ็ง กรรมการผู้อํานวยการใหญ่ บริษัท รถไฟฟ้า ร.ฟ.ท. จํากัด กระทรวงคมนาคม กล่าวว่า หลังจากศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 หรือ (ศบค.) เห็นชอบผ่อนปรนลดเวลาเคอร์ฟิวจากเวลา 22.00 - 04.00 น. เป็นเวลา 23.00 - 04.00 น. บริษัท รถไฟฟ้า ร.ฟ.ท. จํากัด (รฟฟท.) ผู้ให้บริการรถไฟฟ้าแอร์พอร์ต เรล ลิงก์ จึงได้ปรับเปลี่ยนเวลาการให้บริการเพื่อให้สอดคล้องกับมาตรการผ่อนปรนดังกล่าว จากเดิมที่ให้บริการระหว่างเวลา 05.30 - 21.30 น. ได้ขยายเวลาการให้บริการเป็นระหว่างเวลา 05.30 - 22.30 น. ตั้งแต่วันที่ 17 พฤษภาคม 2563 เป็นต้นไป โดยรถไฟฟ้าขบวนสุดท้ายจะออกจากสถานีพญาไท และสถานีสุวรรณภูมิเวลา 22.00 น. และจะถึงสถานีปลายทางเวลา 22.30 น.
รัฐบาลไทย-ข่าวทำเนียบรัฐบาล-มท.1 พร้อมด้วยผู้บริหารระดับสูงกระทรวงมหาดไทย ร่วมกิจกรรมเนื่องในโอกาสวันเฉลิมพระชนมพรรษา 12 สิงหาคม 2563
วันพุธที่ 12 สิงหาคม 2563
มท.1 พร้อมด้วยผู้บริหารระดับสูงกระทรวงมหาดไทย ร่วมกิจกรรมเนื่องในโอกาสวันเฉลิมพระชนมพรรษา 12 สิงหาคม 2563
มท.1 พร้อมด้วยผู้บริหารระดับสูงกระทรวงมหาดไทย ร่วมกิจกรรมเนื่องในโอกาสวันเฉลิมพระชนมพรรษา 12 สิงหาคม 2563
วันนี้ (12 ส.ค. 63) เวลา 07.00 น. ณ บริเวณท้องสนามหลวง พลเอก อนุพงษ์ เผ่าจินดา รัฐมนตรีว่าการกระทรวงมหาดไทย พร้อมด้วย นายนิพนธ์ บุญญามณี รัฐมนตรีช่วยว่าการกระทรวงมหาดไทย นายทรงศักดิ์ ทองศรี รัฐมนตรีช่วยว่าการกระทรวงมหาดไทย และนายฉัตรชัย พรหมเลิศ ปลัดกระทรวงมหาดไทย ร่วมพิธีเจริญพระพุทธมนต์ และพิธีทําบุญตักบาตรถวายเป็นพระราชกุศล เนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ประจําปีพุทธศักราช 2563
จากนั้นในเวลา 09.00 น. ที่ห้องแดง อาคารหน่วยราชการในพระองค์ 904 ในพระบรมมหาราชวัง พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ทูลเกล้าฯ ถวายแจกันดอกไม้ และลงนามถวายพระพรชัยมงคล สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 12 สิงหาคม 2563
และที่ศาลาสหทัยสมาคม ในพระบรมมหาราชวัง นายฉัตรชัย พรหมเลิศ ปลัดกระทรวงมหาดไทย นําคณะผู้บริหารระดับสูงของกระทรวงมหาดไทย หัวหน้าส่วนราชการระดับกรม หัวหน้าหน่วยงานรัฐวิสาหกิจในสังกัดกระทรวงมหาดไทย ทูลเกล้าฯ ถวายแจกันดอกไม้ และลงนามถวายพระพรชัยมงคล สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 12 สิงหาคม 2563
รัฐบาลไทย-ข่าวทำเนียบรัฐบาล-เดินหน้ามาตรการส่งเสริมการท่องเที่ยวในประเทศ
วันพฤหัสบดีที่ 26 กันยายน 2562
เดินหน้ามาตรการส่งเสริมการท่องเที่ยวในประเทศ
วันอาทิตย์ที่ 22 กันยายน 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลพร้อมเดินหน้ามาตรการส่งเสริมการท่องเที่ยวในประเทศ “ชิมช้อปใช้” โดยเปิดให้ประชาชนลงทะเบียนตั้งแต่วันที่ 23 ก.ย.62 ผ่าน www.ชิมช้อปใช้.com และเดินทางท่องเที่ยวจับจ่ายใช้สอยระหว่างวันที่ 27 ก.ย.- 30 พ.ย.62 ล่าสุดได้ปรับหลักเกณฑ์ให้ตอบโจทย์ผู้เข้าร่วมมาตรการมากขึ้น ให้สามารถใช้วงเงิน 1,000 บาท ได้จนถึงสิ้นเดือน พ.ย.62 ครอบคลุมค่าอาหารและเครื่องดื่ม ค่าที่พักและบริการตามปกติของที่พักนั้น ค่าซื้อสินค้าท้องถิ่น ค่าซื้อสินค้าและบริการจากร้านธงฟ้าประชารัฐ และค่าบริการที่เกี่ยวเนื่องกับการท่องเที่ยวในท้องถิ่นนั้นอีกหลายประเภท เช่น สปา รถเช่า บริการนําเที่ยวในพื้นที่ เป็นต้น ขณะนี้มีผู้ประกอบการร้านค้าลงทะเบียนเข้าร่วมมาตรการแล้วกว่า 135,000 แห่ง
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี